ai4bharat/Pralekha huggingface dataset:
பாதுகாப்பு அமைச்சகம்
பாதுகாப்புத்துறையில் சுயசார்பு
நாட்டில் பாதுகாப்புத் தளவாட உற்பத்தி மற்றும் தொழில்நுட்பத்தில் சுயசார்பை ஊக்குவிக்க கடந்த சில வருடங்களாக பல்வேறு நடவடிக்கைகளை மத்திய அரசு மேற்கொண்டு வருகிறது.
தற்போது நமது பாதுகாப்புத் தளவாட உற்பத்தித் துறை அதி நவீன தளவாடங்களை உற்பத்தி செய்யும் திறன் பெற்றுள்ளது. பீரங்கிகள், போர் விமானங்கள், ஹெலிகாப்டர்கள், போர்க் கப்பல்கள், நீர்மூழ்கிக் கப்பல்கள், ஏவுகணைகள், மின் உபகரணங்கள், பலவகையான வெடிமருந்துகள் ஆகியவற்றை உற்பத்தி செய்கிறது. அதன் விளைவாக இலகு ரக தேஜஸ் போர் விமானம், தரையிலிருந்து வானில் உள்ள இலக்கை தாக்கக்கூடிய ஆகாஷ் ஏவுகணை, அர்ஜூன் போர் பீரங்கி, சீட்டா ஹெலிகாப்டர், மேம்படுத்தப்பட்ட இலகு ரக ஹெலிகாப்டர் உள்ளிட்டவை கடந்த சில வருடங்களில் உற்பத்தி செய்யப்பட்டுள்ளது.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய் பட், உறுப்பினர் திரு. ராகேஷ் சின்ஹா வுக்கு எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884817
மின்னணு மற்றும் தகவல் தொழில்நுட்பம்
பரம் பொருள் சூப்பர் கம்ப்யூட்டர்: தேசிய சூப்பர் கம்ப்யூட்டிங் மிஷனின் கீழ் திருச்சி தேசிய தொழில்நுட்பக் கழகத்தின் முன்முயற்சி
இந்திய அரசின் தேசிய சூப்பர் கம்ப்யூட்டிங் மிஷனில்  திருச்சிராப்பள்ளியின் தேசிய தொழில்நுட்பக் கழகம் இணைந்துள்ளது. ‘பரம் பொருள்' எனப் பெயரிடப்பட்டுள்ள மையத்தை, இந்தக் கழகத்தின் இயக்குநர் டாக்டர் ஜி. அகிலா முன்னிலையில், நிர்வாகக் குழு தலைவர் திரு பாஸ்கர் பட் திறந்து வைத்தார். திருமதி சுனிதா வர்மா, குழு ஒருங்கிணைப்பாளர் மற்றும் தலைவர், என்.எஸ்.எம்,, டாக்டர் நம்ரதா பாதக் , விஞ்ஞானி, அறிவியல் மற்றும் தொழில்நுட்பத் துறை, திரு ஈ. மகேஷ், தலைமை இயக்குநர், சி-டாக், திரு. நவின் குமார், விஞ்ஞானி டி, மின்னணு மற்றும் தகவல் தொழில்நுட்ப அமைச்சகம், திரு. எஸ்.ஏ. குமார், ஆலோசகர், மின்னணு மற்றும் தகவல் தொழில்நுட்ப அமைச்சகம், டாக்டர் நாகபூபதி மோகன், விஞ்ஞானி, அறிவியல் மற்றும் தொழில்நுட்பத் துறை, டாக்டர் ஹேமந்த் தர்பாரி, திட்ட இயக்குநர், என்.எஸ்.எம், திரு சஞ்சய் வந்தேகர், மூத்த இயக்குநர், சி-டாக், புனே, உள்ளிட்டோர் தொடக்க விழாவில் கலந்து கொண்டனர். பரம் பொருள் சூப்பர் கம்ப்யூட்டர் மையம் பொது மக்கள் பயன்பாட்டிற்காகத் தொடங்கப்பட்டது.
நிகழ்ச்சியில் பேசிய திரு பாஸ்கர் பட், திருச்சி தேசிய தொழில்நுட்பக் கழக மாணவர்களுக்கும், ஆசிரியர்களுக்கும் சேவையாற்றுவதில் இந்த வசதி ஒரு முக்கிய பங்கு வகிக்கும் என்று தெரிவித்தார். தேசிய கல்வி கொள்கை 2020-இன் அறிவுறுத்தலின்படி இந்த மையத்தின் மூலம் இப்பகுதியில் உள்ள கல்வி நிறுவனங்கள் பெருமளவு பயனடையும் என்றும் அவர் நம்பிக்கை தெரிவித்தார்.
பரம் பொருள் மையத்தின் திறப்பு விழாவில் தனது உற்சாகத்தையும் மகிழ்ச்சியையும் டாக்டர் ஜி. அகிலா வெளிப்படுத்தினார். சூப்பர் கம்ப்யூட்டர் வசதி, ஆராய்ச்சி வெளியீடு மற்றும் சமூகத் திட்டங்களான சுகாதாரம், விவசாயம், வானிலை, நிதிச் சேவைகள், சமூக ஊடகங்கள் போன்ற துறைகளில் ஈடுபாட்டை அதிகரிக்கும் என்றும், நிறுவனத்தின் 17 துறைகளின் திட்டங்களை மேம்படுத்தும் என்றும் கூறினார். தேசிய சூப்பர் கம்ப்யூட்டிங் மிஷனில் குறிப்பிடப்பட்டுள்ளவாறு, சூப்பர் கம்ப்யூட்டிங் வசதி அருகிலுள்ள கல்வி நிறுவனங்களுக்கும் வழங்கப்படும் என்று அவர் தெரிவித்தார்.
70:30 என்ற விகிதத்தில் சி.பி.யூ மற்றும் ஜி.பி.யூ-வை உள்ளடக்கிய 650 டி.எஃப் சூப்பர் கம்ப்யூட்டர், புனேவிலுள்ள சி-டாக்கால், ரூ. 4 கோடி கூடுதல் செலவில், நிறுவப்பட்டுள்ளது. செயற்கை நுண்ணறிவு, இயந்திர கற்றல், ஆழ்ந்த கற்றல் உள்ளிட்ட சமூக திட்டங்களின் வளர்ச்சி அதிகரித்து வரும் நிலையில், திருச்சிராப்பள்ளியின் தேசிய தொழில்நுட்பக் கழகம், சரியான நேரத்தில் சூப்பர் கம்ப்யூட்டரை நிறுவுகிறது. பல்வேறு ஆராய்ச்சிகள் மற்றும் நிதி உதவியுடன் கூடிய ஆராய்ச்சித் திட்டங்களை மேற்கொள்வதற்காக உயர்நிலை கணினி சம்பந்தப்பட்ட திட்டங்களில் பணிபுரியும் ஆராய்ச்சி அறிஞர்கள் மற்றும் ஆசிரியர்களுக்கு இந்த வசதி உதவிகரமாக இருக்கும்.
உயர் செயல்திறன் கொண்ட கணினித் திறன்களைக் கொண்ட தொழில்நுட்ப நிறுவனங்களுக்கு அதிகாரம் அளிப்பதே தேசிய கம்ப்யூட்டிங் மிஷனின் முக்கிய நோக்காகும்.
என்.எஸ்.எம் உள்கட்டமைப்புக் குழுவிடம் தேசிய தொழில்நுட்பக் கழகம் சமர்ப்பித்த முன்மொழிவின் அடிப்படையில், மின்னணு மற்றும் தகவல் தொழில்நுட்ப அமைச்சகம் மற்றும் அறிவியல் மற்றும் தொழில்நுட்பம் துறை ஆகியவற்றால் ரூ.19 கோடி மதிப்பிலான சூப்பர் கம்ப்யூட்டர், திருச்சி தேசிய தொழில்நுட்ப கழகத்திற்கு வழங்க அனுமதி அளிக்கப்பட்டுள்ளது.
பொருளாதார விவகாரங்களுக்கான மத்திய அமைச்சரவைக் குழு
புதுப்பிக்கப்பட்ட தேசிய கிராம சுயராஜ்ய திட்டத்தை 01.04.2022 முதல் 31.03.2026 வரை தொடர அமைச்சரவை ஒப்புதல்
தேசிய கிராம சுயராஜ்யம் எனும் புதுப்பிக்கப்பட்ட மத்திய நிதியுதவித் திட்டத்தை 01.04.2022 முதல் 31.03.2026 வரை  தொடர்வதற்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு இன்று ஒப்புதல் அளித்துள்ளது. பஞ்சாயத்து ராஜ் அமைப்புகளின் நிர்வாக திறன்களை மேம்படுத்தும் நோக்கத்தில் இந்த முடிவு எடுக்கப்பட்டுள்ளது.
நிதி தாக்கங்கள்:
இத்திட்டத்தின் மொத்த நிதிச் செலவு ரூ.5911 கோடி, இதில் மத்தியப் பங்கு ரூ.3700 கோடி மற்றும் மாநிலப் பங்கு ரூ.2211 கோடி.
வேலைவாய்ப்பு உருவாக்கம் உட்பட முக்கிய தாக்கம்:
நாடு முழுவதும் உள்ள பாரம்பரிய அமைப்புகள் உட்பட 2.78 லட்சத்திற்கும் அதிகமான கிராமப்புற உள்ளாட்சி அமைப்புகளுக்கு, உள்ளாட்சி நிர்வாகத்தின் மூலம் நீடித்த வளர்ச்சி இலக்குகளை அடைவதற்கான நிர்வாக திறன்களை மேம்படுத்துவதற்கு இத்திட்டம் உதவும்.
கிராமங்களில் வறுமை இல்லாத மற்றும் மேம்பட்ட வாழ்வாதாரம், ஆரோக்கியமான கிராமம், குழந்தைகளுக்கு நட்பான கிராமம், போதுமான தண்ணீர் வசதி கொண்ட கிராமம், சுத்தமான மற்றும் பசுமை கிராமம், கிராமத்தில் தன்னிறைவான உள்கட்டமைப்பு, சமூக பாதுகாப்பு கிராமம், நல்லாட்சியுடன் கூடிய கிராமம், மற்றும் கிராமத்தில் உருவாக்கப்படும் வளர்ச்சி உள்ளிட்ட இலக்குகளை எட்ட இது உதவும்.
பட்டியல் பிரிவுகள், பழங்குடியினர் மற்றும் பெண்களின் பிரதிநிதித்துவத்தை பஞ்சாயத்துகள் கொண்டிருப்பதாலும், அடித்தட்டு மக்களுக்கு நெருக்கமான அமைப்புகளாக இருப்பதாலும், பஞ்சாயத்துகளை வலுப்படுத்துவது சமூக நீதி மற்றும் சமூகத்தின் பொருளாதார வளர்ச்சியுடன் சமத்துவத்தையும் உள்ளடக்கிய தன்மையையும் ஊக்குவிக்கும்.
பஞ்சாயத்து ராஜ் அமைப்புகளின் மின்-ஆளுமையின் அதிகரித்த பயன்பாடு மேம்பட்ட சேவை வழங்கல் மற்றும் வெளிப்படைத்தன்மையை அடைய உதவும். கிராம சபைகளை இத்திட்டம் வலுப்படுத்தும். திட்டத்தை செயல்படுத்துவதை மேற்பார்வையிடவும், திட்டத்தின் கீழ் இலக்குகளை அடைவதற்காக மாநிலங்கள் / யூனியன் பிரதேசங்களுக்கு தொழில்நுட்ப ஆதரவை வழங்கவும் தேவை அடிப்படையிலான ஒப்பந்தப் பணியாளர்கள் வழங்கப்படலாம்.
பயனாளிகளின் எண்ணிக்கை:
நாடு முழுவதும் உள்ள பாரம்பரிய அமைப்புகள் உள்ளிட்ட கிராமப்புற உள்ளாட்சி அமைப்புகளின் தேர்ந்தெடுக்கப்பட்ட 60 லட்சம் பிரதிநிதிகள், செயல்பாட்டாளர்கள் மற்றும் இதர பங்குதாரர்கள் இத்திட்டத்தின் நேரடிப் பயனாளிகளாக இருப்பார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816360
குறு சிறு மற்றும் நடுத்தர தொழில் துறை அமைச்சகம்
என்எஸ்ஐசி நிறுவனத்தின் சாதனைகள்
மத்திய அரசின் குறு, சிறு மற்றும் நடுத்தரத் தொழில்கள் அமைச்சகத்தின் கீழ் செயல்படும் பொதுத்துறை நிறுவனமான தேசிய சிறு தொழில்கள் கழகம், குறு,சிறு, நடுத்தரத் தொழில் நிறுவனங்களுக்கு சந்தைப்படுத்துதல், தொழில்நுட்பம், கடனுதவி மற்றும் கச்சாப்பொருள் தேவையைப் பூர்த்தி செய்வது போன்ற பிற வகையான ஒத்துழைப்புகளையும் வழங்கி வருவதாக, மத்திய குறு,சிறு மற்றும் நடுத்தரத் தொழில்கள் துறை அமைச்சர் திரு.நாராயண் ராணே கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதிலளித்துள்ள அவர், தேசிய சிறுதொழில்கள் கழகத்தால், கடந்த ஐந்தாண்டுகளில் மேற்கொள்ளப்பட்ட தொழில்முனைவோர் அறிமுகப்பயிற்சித் திட்டங்களின் விவரத்தையும் வெளியிட்டுள்ளார்.
|
|
ஆண்டு
|
|
நிகழ்ச்சிகளின்
எண்ணிக்கை
|
|
பங்கேற்றோர்
எண்ணிக்கை
|
|
2017-18
|
|
574
|
|
50448
|
|
2018-19
|
|
117
|
|
6798
|
|
2019-20
|
|
110
|
|
8977
|
|
2020-21
|
|
14
|
|
1021
|
|
2021-22|
|
22
|
|
1571
|
|ஜனவரி 2022 வரை
|
|
|
|
தேசிய சிறுதொழில்கள் கழகத்தின் தொழில்நுட்ப சேவை மையங்கள், கடந்த ஐந்தாண்டுகளில் படைத்த சாதனைகள் வருமாறு
|
|
ஆண்டு
|
|
பயிற்சி பெற்றவர்கள்
எண்ணிக்கை
|
|
பயனடைந்த குறு,சிறு,
நடுத்தரத் தொழில்
நிறுவனங்கள்
|
|
2017-18
|
|
36437
|
|
5915
|
|
2018-19
|
|
41201
|
|
8132
|
|
2019-20
|
|
54624
|
|
9438
|
|
2020-21
|
|
33527
|
|
8906
|
|
2021-22|
|
27254
|
|
7996
|
|ஜனவரி 2022 வரை
|
|
|
|
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1796143
உணவுப் பதப்படுத்துதல் தொழிற்சாலைகள் அமைச்சகம்
புதுதில்லியில் உலக உணவுத் திருவிழா
உணவு பதப்படுத்தும் துறையில் உள்ள அனைத்து உலகளாவிய மற்றும் உள்நாட்டு பங்குதாரர்களின் மிகப்பெரிய சந்திப்பாக உலக உணவுத் திருவிழா-2019 இருக்கும் என்று மத்திய உணவு பதப்படுத்தும் தொழில்கள் துறை அமைச்சர் திருமதி. ஹசிம்ரத் கவுர் பாதல் தெரிவித்துள்ளார். இந்த உணவுத் திருவிழா புதுதில்லியில் நவம்பர் 1 முதல் 4 வரை நடைபெறும் என்றும் அவர் கூறினார்.
வளர்ச்சிக்கான கூட்டமைப்புகளை உருவாக்குவதே இந்நிகழ்ச்சியின் முக்கிய குறிக்கோளாகும்.
உலக உணவுத் திருவிழா 2019-க்கான ஏற்பாடுகள் முன்னதாகவே துவங்கிவிட்டதாகவும், மேலும் 11-க்கும் மேற்பட்ட சர்வதேச மற்றும் 8 உள்நாட்டு கண்காட்சி நிகழ்ச்சிகளை நடத்த திட்டமிடப்பட்டுள்ளதாகவும் அவர் கூறியுள்ளார். இது தொடர்பாக புதுதில்லியில் அண்மையில் நடைபெற்ற அமைச்சகங்கள் இடை ஆலோசனை கூட்டத்திற்கு தலைமையேற்று பேசிய திருமதி. ஹசிம்ரத் இந்தத் தகவலைத் தெரிவித்தார்.
உலக அளவில் உணவு பதப்படுத்தும் துறையை மேம்படுத்துவதற்காக, மத்திய அரசு இரண்டு ஆண்டிற்கு ஒருமுறை உலக உணவுத் திருவிழாவை நடத்தி வருகிறது. இத்திருவிழா 2017-ல் தொடங்கப்பட்டு மாபெரும் வெற்றி அடைந்தது.
2017-ல் நடத்தப்பட்ட உலக உணவுத் திருவிழாவில் இந்திய குடியரசுத் தலைவர், பிரதமர், நிதியமைச்சர், வர்த்தக மற்றும் தொழில்துறை அமைச்சர் ஆகியோர் கலந்து கொண்டனர்.
இந்த நிகழ்வில் 75,000-க்கும் மேற்பட்ட பார்வையாளர்கள் பங்கேற்றதுடன், வர்த்தக நிறுவனங்கள் இடையே 8,000 கூட்டங்கள் நடத்தப்பட்டு 14 பில்லியன் அமெரிக்க டாலர் மதிப்புள்ள புரிந்துணர்வு ஒப்பந்தங்கள் கையெழுத்தானது.
கூட்டுறவு அமைச்சகம்
கூட்டுறவு சங்கங்களின் மத்திய பதிவாளர் - சஹாரா ரீஃபண்ட் இணையப்பக்கத்தை https://mocrefund.crcs.gov.in/ மத்திய உள்துறை மற்றும் கூட்டுறவுத்துறை அமைச்சர் அமித் ஷா இன்று புதுதில்லியில் தொடங்கிவைத்தார்
கூட்டுறவு சங்கங்களின் மத்திய பதிவாளர் - சஹாரா ரீஃபண்ட் இணையப்பக்கத்தை https://mocrefund.crcs.gov.in/ மத்திய உள்துறை மற்றும் கூட்டுறவுத்துறை அமைச்சர் அமித் ஷா இன்று புதுதில்லியில் தொடங்கிவைத்தார். நான்கு கூட்டுறவு சங்கங்களைக் கொண்ட சஹாரா குழுமத்தின் உண்மையான டெபாசிட்தாரர்கள் உரிமை கோரல்களை சமர்ப்பிப்பதற்காக இந்த இணையப்பக்கம் உருவாக்கப்பட்டுள்ளது. சஹாரா குழுமத்தில், பணம் செலுத்தி திரும்ப பெற முடியாதவர்களின் கவலையை மனதில்கொண்டு இந்த இணையப்பக்கம் உருவாக்கப்பட்டுள்ளது.
இந்த நிகழ்ச்சியில் பேசிய மத்திய அமைச்சர் திரு அமித் ஷா, சஹாரா போன்ற நிறுவனங்கள் நிதி மோசடியில் ஈடுபடுவதான புகார்கள் அனைவரின் முன்பும் கூட்டுறவு சங்கங்கள் பற்றிய தவறானப் பார்வையை தருவதாக கூறினார். இந்த நிறுவனங்களில் ரூ.10,000 அல்லது அதற்கும் கூடுதலாக டெபாசிட் செய்துள்ள 1 கோடி முதலீட்டாளர்களுக்கு இந்த இணையப்பக்கத்தின் மூலம் முதல் தவணையாக ரூ. 10,000 வரை வழங்கப்படும் என்று தெரிவித்த அவர் இதற்கு இந்த இணையப்பக்கத்தில் இணையதளம் மூலம் விண்ணப்பத்தை சமர்ப்பிக்க வேண்டும் என்று அவர் கூறினார். தேவையான அனைத்து பாதுகாப்பு நடவடிக்கைகளும் இருப்பதால் இந்த நடைமுறையில் உண்மையான முதலீட்டாளர்களுக்கு நியாயம் கிடைக்காமல் போக எந்த வாய்ப்பும் இல்லை என்று அவர் குறிப்பிட்டார்.
நிதி நிறுவன மோசடி காரணமாக இழந்த தொகையை முதலீட்டாளர்கள் வெளிப்படையான முறையில் மீண்டும் பெறுவதற்கு பிரதமர் திரு நரேந்திர மோடி தலைமையின் கீழ், முதன்முறையாக இத்தகைய நடைமுறை உருவாக்கப்பட்டுள்ளது என்றும் இது ஒரு சாதனை என்றும் திரு அமித் ஷா தெரிவித்தார். இதன்படி, கடின உழைப்பால் சம்பாதித்து நிதி மோசடியில் பணத்தை இழந்த கோடிக்கணக்கான முதலீட்டாளர்கள் மீண்டும் அதனைப் பெறவிருக்கிறார்கள் என்று அவர் கூறினார்.
சஹாரா குழும நிதி நிறுவனங்களில் முதலீடு செய்து பணத்தை இழந்தவர்கள் மத்திய கூட்டுறவு அமைச்சகத்தின் இணையதளம் மூலம் இந்த இணையப்பக்கத்தை அணுகி அதில் விண்ணப்பங்களை சமர்ப்பிக்கலாம். இத்துடன் தேவைப்படும் ஆவணங்களையும், பதிவேற்றம் செய்ய வேண்டும். உரிமைகோரல்கள் மற்றும் பதிவேற்றம் செய்யப்பட்ட ஆவணங்கள் ஆதார் அட்டை மூலம் சரிபார்க்கப்பட்டபின், நிதி இருப்பைப் பொறுத்து, உண்மையான டெபாசிட்தாரர்களுக்கு 45 நாட்களுக்குள் அவர்களின் வங்கிக்கணக்கில் பணம் செலுத்தப்படும்.
குறு சிறு மற்றும் நடுத்தர தொழில் துறை அமைச்சகம்
துணை ராணுவ படையினரின் 107 கேன்டீன்களில்  காதிப் பொருட்களின் விற்பனையை உள்துறை அமைச்சர் திரு அமித் ஷா தொடங்கிவைத்தார்
காதி கைவினைப் பொருட்களின் விற்பனையை துணை ராணுவப் படையினரின் விற்பனையகங்களில் தொடங்கியிருப்பதன் மூலம், மத்திய அரசின் சுதேசி இயக்கம் விரிவடைந்துள்ளது. மத்திய ஆயுத காவல் படையினரின் 107 விற்பனையகங்களின் காதிப் பொருட்களின் விற்பனையை திங்கள் அன்று தொடங்கிவைத்த உள்துறை மற்றும் கூட்டுறவுத்துறை அமைச்சர் திரு அமித் ஷா, நாட்டில் உள்ள துணை ராணுவப் படையினரின் அனைத்து விற்பனையகங்களிலும் வெகு விரைவில், காதிப் பொருட்கள் விற்பனை தொடங்கும் என்றார்.
அசாமில் உள்ள காமல்பூரில் எல்லைப்பாதுகாப்புப் படையினரின் மத்திய பணிமனை மற்றும் விற்பனையகத்திற்கான அடிக்கல் நாட்டும் நிகழ்ச்சியில் பேசிய உள்துறை அமைச்சர், “காந்திஜிக்கு காதி என்பது சுதேசியின் அடையாளமாக இருந்தது. இது பிரதமர் திரு நரேந்திர மோதியின் தற்சார்பு இந்தியா கனவை நனவாக்கும் கருவியாகவும் உள்ளது. காதி என்பது தூய்மையை உறுதி செய்கிறது. துணை ராணுவப்படையினரின் 107 விற்பனையகங்களில் காதிப் பொருட்கள் விற்பனையால் நான் மகிழ்ச்சி அடைந்துள்ளேன். நாட்டில் உள்ள துணை ராணுவப் படையினரின் அனைத்து விற்பனையகங்களிலும் வெகு விரைவில், காதிப் பொருட்கள் விற்பனை தொடங்கும்” என்றார்.
பிரதமர் தலைமையின் கீழ் காதி மற்றும் கிராமத்தொழில்கள் ஆணையம் 2021-22-ல் ரூ1.15 லட்சம் கோடி வருவாய் ஈட்டி வரலாற்றுச் சாதனை படைத்துள்ளது. இது முந்தைய ஆண்டைக் காட்டிலும் சுமார் 250 சதவீதம் வளர்ச்சியாகும்.
இந்த நிகழ்ச்சியில் அசாம் முதலமைச்சர் திரு ஹிமந்த பிஸ்வா சர்மா, காதி மற்றும் கிராமத்தொழில்கள் ஆணையத்தின் தலைவர் திரு வினய் குமார் சக்சேனா, உள்துறை செயலாளர் திரு அஜய் குமார் பல்லா, எல்லைப் பாதுகாப்புப் படை மற்றும் மத்திய ரிசர்வ் போலீஸ் படையின் தலைமை இயக்குநர் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1823912
------
(Visitor Counter : 118
அறிவியல் மற்றும் தொழில்நுட்பத்துறை
ஒமேகா சென்டரி குளோபுலார் நட்சத்திரக் குவியலில் புதிய பிரகாசமான நட்சத்திரங்கள் கண்டுபிடிப்பு
ஒமேகா சென்டரி குளோபுலார் நட்சத்திரக் குவியலில் புதிய பிரகாசமான நட்சத்திரங்கள் கண்டுபிடிக்கப்பட்டுள்ளன. மத்திய அறிவியல் தொழில்நுட்பத்துறையின் கீழ் இயங்கும் இந்திய வான்இயற்பியல் ஆய்வு நிறுவனத்தின் விஞ்ஞானிகள் குழுவினர், ஏராளமான நட்சத்திரங்களை ஆராய்ந்து இப்புதிய கண்டுபிடிப்பினை செய்துள்ளனர். விரிவான தகவல்களுக்கு : https://pib.gov.in/PressReleasePage.aspx?PRID=1645697
அறிவியல் மற்றும் தொழில்நுட்பத்துறை
மின்சார வாகனங்களின் இயக்கத்திற்கு இன்றியமையாத காந்த வகையை மலிவான விலையில் உருவாக்கும் முயற்சியில் விஞ்ஞானிகள் தீவிரம்
மின்சார வாகனங்களுக்கு அதிகம் தேவைப்படும் நியோடைமியம் அயர்ன் போரான்  காந்தங்கள் மலிவான விலையில் கிடைக்கும் வகையில் விஞ்ஞானிகள் வடிவமைத்துள்ளனர்.
90%க்கும் அதிகமான மின்சார வாகனங்கள் இந்த வகை காந்தங்களால் உருவாக்கப்பட்ட மோட்டார்களால் இயங்குகின்றன. இதன் காந்தத் தன்மையின் சிறப்பான செயல்பாட்டால் 1984ஆம் ஆண்டு கண்டறியப்பட்டது முதல், பல்வேறு சாதனங்களுக்கு இந்த காந்தம் அதிகம் பயன்படுத்தப்படுகிறது.
இந்திய அரசின் அறிவியல் மற்றும் தொழில்நுட்பத் துறையின் ஆராய்ச்சி மற்றும் மேம்பாட்டு மையத்தின் கீழ் தன்னாட்சி நிறுவனமாக இயங்கும் பவுடர் மெட்டலார்ஜி மற்றும் மெட்டீரியல்ஸ்-க்கான சர்வதேச மேம்பாட்டு ஆராய்ச்சி மையத்தில்  உள்ள வாகன எரிசக்தி உற்பத்தி பொருட்களுக்கான மையத்தின் விஞ்ஞானிகள் இந்த வகை காந்தங்களை உருவாக்கும் புதிய உத்தியை அண்மையில் கண்டறிந்துள்ளனர். இந்திய அரசின் தற்சார்பு இந்தியா திட்டத்திற்கு இணங்க அறிவியல் மற்றும் பொறியியல் ஆராய்ச்சி வாரியத்தின் நிதி உதவியோடு புதிய உத்தியைப் பயன்படுத்தி காந்தங்களை உருவாக்கும் ஆலையை அமைக்கும் பணியில் ஏ.ஆர்.சி.ஐ மையம் ஈடுபட்டுள்ளது.
இந்தியாவில் வணிக ரீதியாக நியோடைமியம் அயர்ன் போரான் காந்தங்களை உற்பத்தி செய்யவும் இந்த உத்தி உதவிகரமாக இருக்கும். இதனால் வாகன உற்பத்தி துறையின் முக்கிய தேவைகள் உள்நாட்டிலேயே பூர்த்தி செய்யப்பட்டு, வெளிநாடுகள் மீதான சார்பு வெகுவாகக் குறையும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1885270
(
பிரதமர் அலுவலகம்
ஸ்ரீமத் பகவத் கீதையின் ஸ்லோகங்கள் பற்றி 21 அறிஞர்களின் வர்ணனைகள் அடங்கிய 11 தொகுதிகளின் கையெழுத்துப் பிரதியை மார்ச் 9-ஆம் தேதி பிரதமர் மோடி வெளியிடுகிறார்
ஸ்ரீமத் பகவத் கீதையின் ஸ்லோகங்கள் பற்றி 21 அறிஞர்களின் வர்ணனைகள் அடங்கிய 11 தொகுதிகளின் கையெழுத்துப் பிரதியை பிரதமர் திரு நரேந்திர மோடி மார்ச் 9-ஆம் தேதி மாலை 5 மணிக்கு புதுதில்லியின் லோக் கல்யாண் மார்க்கில் வெளியிடுவார்.
ஜம்மு-காஷ்மீர் துணைநிலை ஆளுநர் திரு மனோஜ் சின்ஹா மற்றும் டாக்டர் கரண் சிங் ஆகியோர் இந்த நிகழ்ச்சியில் கலந்து கொள்வார்கள்.
“ஸ்ரீமத் பகவத் கீதை: அசல் கையெழுத்தில் அரிய பல்வேறு சமஸ்கிரத வர்ணனைகள்”
பொதுவாக ஸ்ரீமத் பகவத் கீதையின் உரை ஒரு வர்ணனையுடன் வழங்கப்படும். ஸ்ரீமத் பகவத் கீதை பற்றிய விரிவான மற்றும் ஒப்பீட்டு தன்மையுடைய பாராட்டை வழங்குவதற்காக முதன்முதலாக பிரபல இந்திய அறிஞர்களின் பல்வேறு முக்கிய வர்ணணைகள் ஒன்றிணைக்கப்பட்டுள்ளன.
தர்மார்த் அறக்கட்டளையால் வெளியிடப்படும் இந்த கையெழுத்துப் பிரதி, சங்கர் பாஷ்யா முதல் பாசனுவடா வரை உள்ள இந்திய கையெழுத்து நுணுக்கங்களின் வகைகளையும் கொண்டுள்ளது.
ஜம்மு காஷ்மீரின் தர்மார்த் அறக்கட்டளையின் தலைமை அறங்காவலராக டாக்டர் கரண் சிங் பொறுப்பு வகிக்கிறார்.
(
தகவல் மற்றும் ஒலிபரப்பு அமைச்சகம்
ராஜ்குமார் ஹிரானியின் பிகே திரைப்படம் தற்போது இந்திய தேசிய திரைப்பட காப்பகத்தில் சேர்ப்பு
ராஜ்குமார் ஹிரானியின் பிகே திரைப்படத்தின் அசல் கேமிரா நெகட்டிவ், தங்களின் சேகரிப்பில் சேர்க்கப்பட்டுள்ளதாக இந்திய தேசிய திரைப்பட காப்பகம் அறிவித்துள்ளது.
பிரபல சினிமா தயாரிப்பாளர் ராஜ்குமர் ஹிரானி, 2014ம் ஆண்டு தயாரிக்கப்பட்ட தனது பிகே திரைப்படத்தின் அசல் கேமிரா நெகட்டிவை, மும்பையில் இந்திய தேசிய திரைப்பட காப்பக இயக்குனர் பிரகாஷ் மேக்டமிடம் ஒப்படைத்தார்.
இது குறித்து ராஜ்குமார் ஹிரானி கூறுகையில், ‘‘ஒரு திரைப்படத்தின் நெகட்டிவை பாதுகாப்பது முக்கியம். எனது பிகே படத்தின் நெகட்டிவ் புனேவில் உள்ள இந்திய தேசிய திரைப்பட ஆவண காப்பகத்தில் பாதுகாக்கப்படும் என்பதில் மகிழ்ச்சியடைகிறேன். திரைப்படங்கள் பாதுகாக்கப்படுவதை உறுதி செய்வது திரைப்படத் தயாரிப்பாளரின் கடமை. இதற்கு சினிமா தயாரிப்பாளர்கள், என்எப்ஏஐ அமைப்புக்கு ஆதரவு அளிக்க வேண்டும்’’ என்றார்.
என்எப்ஏஐ இயக்குனர், பிரகாஷ் மேக்டம் கூறுகையில், ‘‘திரு ஹிரானியுடன் எங்கள் தொடர்பு தொடர்வது மகிழ்ச்சியளிக்கிறது. அவரது முந்தைய படங்கள் என்எப்ஏஐ-ஆல் பாதுகாக்கப்படுகின்றன. எங்கள் சேகரிப்பில், பிகே படத்தை சேர்ப்பது மிகச் சிறப்பானது. இது செல்லுலாய்டு கேமிராவில் படம் பிடிக்கப்பட்டது. இதை டிஜிட்டலுக்கு மாற்றுவது இந்தியாவில் 2013-14ம் ஆண்டு நடந்தது. ஆகையால், இந்த படத்தை பாதுகாப்பது முக்கியமானது’’ என்றார்.
இந்த படத்தின் ஒரிஜினில் கேமிரா நெகட்டிவ் தவிர, பிகே திரைப்படத்தின் 300 பதிவுகள், 3 இடியட்ஸ் திரைப்படத்தின் பதிவுகளும் பாதுகாத்து வைப்பதற்காக ஒப்படைக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733088
பிரதமர் அலுவலகம்
புத்தாண்டு பிறப்பையொட்டி அனைவருக்கும், குறிப்பாக, தமிழர்களுக்கு பிரதமர் வாழ்த்து
புத்தாண்டு பிறப்பையெட்டி, அனைவருக்கும், குறிப்பாக தமிழ் சகோதரிகள் மற்றும் சகோதரர்களுக்கு பிரதமர் திரு.நரேந்திரமோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“வரும் ஆண்டு வெற்றி மற்றும் மகிழ்ச்சியைக் குறிப்பதாக அமையட்டும். உங்களது எதிர்பார்ப்புகள் அனைத்தும் நிறைவேறட்டும். அனைவரும் மகிழ்ச்சி மற்றும் ஆரோக்கியத்துடன் இருக்கட்டும்“ என்று தெரிவித்துள்ளார்.
பிரதமர் அலுவலகம்
உள்நாட்டிலேயே உருவாக்கப்பட்ட மீடியம் ஆல்டிடியூட் லாங் எண்டூரன்ஸ்  தபஸ் யுஏவியில்  இருந்து எடுக்கப்பட்ட தரை மற்றும் வானத்தின் வான்வழிப் படத்தைப் பிரதமர் பகிர்ந்துகொண்டார்
உள்நாட்டிலேயே உருவாக்கப்பட்ட மீடியம் ஆல்டிடியூட் லாங் எண்டூரன்ஸ்  தபஸ் யுஏவி  ஒத்திகையின்போது 12,000 அடி உயரத்திலிருந்து எடுக்கப்பட்ட தரை மற்றும் வானத்தின் வான்வழிப் படத்தைப் பிரதமர் திரு நரேந்திர மோடி பகிர்ந்துள்ளார்.
ரசாயனம் மற்றும் உரங்கள் அமைச்சகம்
கர்நாடக மாநிலம் விஜயபுராவில் உள்ள கோல் கும்பாஷ் வளாகத்தில் 21 ஜுன் 2022-ல் நடைபெறும் சர்வதேச யோகா தின கொண்டாட்டத்தில் மத்திய ரசாயன உரத்துறை இணையமைச்சர் திரு.பகவந்த் கூபா பங்கேற்கிறார்
8-வது சர்வதேச யோகா தினத்தையொட்டி, கர்நாடக மாநிலம் மைசூருவில் உள்ள மைசூரு அரண்மனை வளாகத்தில் நடைபெறும் யோகா தின நிகழ்ச்சிக்கு பிரதமர் திரு.நரேந்திர மோடி தலைமையேற்க உள்ளார். .
நாட்டின் 75-வது சுதந்திர தினம், சுதந்திர அமிர்தப் பெருவிழாவாக கொண்டாடப்படுவதைப் போன்று, சர்வதேச யோகா தினத்திற்கும், 75 புராதன/ வரலாற்றுச் சிறப்புமிக்க இடங்கள் தேர்வு செய்யப்பட்டுள்ளன. அவற்றுள், கர்நாடக மாநிலம் விஜயபுராவில் உள்ள கோல் கும்பாஸ்-ம் ஒரு இடமாகும். 21 ஜுன் 2022 அன்று இங்கு நடைபெறவுள்ள சர்வதேச யோகா தின நிகழ்ச்சிக்கு, மத்திய ரசாயன உரத்துறை இணையமைச்சர் டாக்டர் திரு.பகவந்த் கூபா தலைமையேற்க உள்ளார். இம்மாநிலத்தில், மைசூரு, விஜயபுரா தவிர, ஹம்பி, ஹலேபீடு, பட்டாடகால் ஆகிய இடங்களிலும் சர்வேதேச யோகா தின விழா நடைபெற உள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் :
https://pib.gov.in/PressReleasePage.aspx?PRID=1835103
பாதுகாப்பு அமைச்சகம்
இரண்டாம் கொவிட்-19 அலைக்கு எதிரான போரில் ராணுவ அமைச்சகம் மற்றும் பாதுகாப்பு படைகளின் முயற்சிகள் குறித்து பாதுகாப்பு அமைச்சர் திரு ராஜ்நாத் சிங் ஆய்வு செய்தார்
கொவிட்-19-க்கு எதிரான நடவடிக்கையில் நாட்டின் உள்ளாட்சி நிர்வாகங்களுக்கு ஆதரவளிக்கும் ராணுவ அமைச்சகம் மற்றும் பாதுகாப்பு படைகளின் முயற்சிகள் குறித்து பாதுகாப்பு அமைச்சர் திரு ராஜ்நாத் சிங் 2021 மே 1 அன்று காணொலி மூலம் ஆய்வு செய்தார்.
பாதுகாப்பு படைகளின் தலைமை தளபதி ஜெனரல் பிபின் ராவத், பாதுகாப்பு செயலாளர் டாக்டர் அஜய்குமார்,
கடற்படை தலைவர் அட்மிரல் கரம்பீர் சிங், விமானப்படை தலைவர் ஏர் சீஃப் மார்ஷல் ஆர் கே எஸ் பதூரியா, ராணுவ தலைவர் ஜெனரல் எம் எம் நரவனே, ராணுவ ஆராய்ச்சி மற்றும் மேம்பாட்டுத் துறை செயலாளர் மற்றும் டிஆர்டிஓ தலைவர் டாக்டர் ஜி சதீஷ் ரெட்டி, பாதுகாப்பு படைகளின் மருத்துவ சேவைகள் தலைமை இயக்குநர் சர்ஜன் வைஸ் அட்மிரல் ரஜத் தத்தா, ஒருங்கிணைந்த பாதுகாப்பு படைகளின் துணைத்தலைவர்  லெப்டினன்ட் ஜெனரல் மதூரி கனித்கர் மற்றும் ராணுவ கொள்முதல் கூடுதல் செயலாளர் திரு சஞ்சய் ஜாஜு மற்றும் பாதுகாப்பு அமைச்சகத்தின் உயர் அதிகாரிகள் இந்த கூட்டத்தில் பங்கேற்றனர்.
சிறப்பு நடவடிக்கைகளின் மூலம் சுமார் 600 கூடுதல் மருத்துவர்கள் பணியமர்த்தப்பட்டுள்ளதாகவும், பல்வேறு மருத்துவமனைகளில் உதவுவதற்காக 200 போர்க்கள செவிலியர்கள், உதவியாளர்களை இந்திய கடற்படை அனுப்பி உள்ளதாகவும் திரு ராஜ்நாத் சிங்கிற்கு தெரிவிக்கப்பட்டது.
மகாராஷ்டிரா, உத்தரகாண்ட் மற்றும் ஹரியானாவில் உள்ள பல்வேறு இடங்களுக்கு 300 தேசிய மாணவர் படையினர் மற்றும் பணியாளர்கள் அனுப்பப்பட்டுள்ளனர். வீட்டில் தனிமை சிகிச்சையில் உள்ளவர்களுக்காக தொலை மருத்துவ சேவையும் செயல்படுத்தப்பட்டுள்ளது.
பல்வேறு மாநிலங்களில் 720 க்கும் அதிகமான படுக்கைகளை இந்திய ராணுவம் கிடைக்க செய்துள்ளது. மாநில மற்றும் மாவட்ட அளவில் உள்ள உள்ளூர் நிர்வாகங்களிடம் தகவல்களை பகிர்ந்து கொள்ளுமாறு ராணுவத்தை பாதுகாப்பு அமைச்சர் கேட்டுக்கொண்டார்.
உள்ளூர் நிர்வாகத்திற்கு உள்ளூர் ராணுவ தலைமையகங்கள் திறம்பட உதவ வேண்டும் என்று ஜெனரல் பிபின் ராவத் ஆலோசனை கூறினார்.
பாதுகாப்பு ஆராய்ச்சி மற்றும் மேம்பாட்டு நிறுவனத்தால் லக்னோவில் அமைக்கப்பட்டு வரும் 500 படுக்கைகள் கொண்ட மருத்துவமனை இன்னும் சில நாட்களில் செயல்படத் துவங்கும் என்று ராஜ்நாத் சிங்கிற்கு எடுத்துரைக்கப்பட்டது. வாரணாசியில் அமைக்கப்பட்டுவரும் ஒரு மருத்துவமனை மே 5 ஆம் தேதியன்று தயாராக இருக்கும். பிஎம் கேர்ஸ் நிதியின் மூலம் உருவாக்கப்பட்டு வரும் 380 ஆக்சிஜன் ஆலைகளில் முதல் நான்கு புதுதில்லியில் உள்ள மருத்துவமனைகளில் அடுத்த வாரம் நிறுவப்படும் என்று டிஆர்டிஓ தலைவர் தெரிவித்தார்.
வெளிநாடுகளில் இருந்தும் உள் நாட்டிலிருந்தும் ஆக்சிஜன் கொள்கலன்களின் போக்குவரத்துக்கு பாதுகாப்பு படைகள் அளித்துவரும் ஆதரவை பாதுகாப்பு அமைச்சர் பாராட்டினார். உள்ளாட்சி நிர்வாகத்திற்கு அனைத்து ஆதரவையும் பாதுகாப்பு படைகள் வழங்க வேண்டும் என்றும் பாதுகாப்பு அமைச்சகத்தின் அதிகாரிகள் இதனைக் கண்காணிக்க வேண்டும் என்றும் அமைச்சர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715366
-------
(Visitor Counter : 149